Alexandre Dimitri Song Billong (mara nyingi hujulikana kama Alex Song; alizaliwa mnamo 9 Septemba 1987) ni mwanakandanda wa kulipwa kutoka nchi ya Kamerun ambaye anaichezea klabu ya Arsenal Ligi Kuu ya Uingereza. Yeye ni mpwa wa Rigobert Song na hucheza kama kiungo wa kati anayelinda safu ya ulinzi ya difenda wanne na pia amecheza kama difenda wa kati katika safu ya ulinzi. Awali hakuwa anaichezea timu ya kwanza lakini kwa haraka akawa sehemu muhimu ya timu ya kwanza wakati wa msimu wa 2008-09 na alianza mechi nyingi. Song alizaliwa katika mji mkuu wa Douala nchini Kamerun na kupoteza baba yake akiwa na umri wa miaka tatu. Tangu wakati huo, mjomba wake maarufu zaidi, Rigobert Song, amekuwa kama babake wa pili na alikuwa mshawishi mkubwa katika kumfanya Alex kuchagua kandanda kama wasifu. Alex Song alitaka kuwapa watoto wake malezi mazuri katika maisha, ambayo anadai hakuipata yeye; alioa akiwa na umri wa miaka 18 na sasa ni baba wa watoto wawili, na yule mkubwa ana umri wa miaka miwili na anaitwa Nolan. Song alijiunga na timu ya vijana ya Bastia katika msimu wa 2003-04 na sehemu muhimu ya timu ya kwanza msimu uliyofuata kwani alicheza mechi 34.